Den 8. mai 1891 behandlet den symbolske storlosje «prosjektet for å konstituere blandede losjer», men dette førte til en opphetet debatt og intern motstand. Ifølge møteprotokollene for den 11. mai 1891 avviste Georges Martin kritikken med at iverksettelsen av planene allerede var i gang. Den 6. juli 1891 la brødrene Goumain-Corneille, Andrien, Schafer og Georges Martin frem et nytt forslag overfor den symbolske losje om å innvie kvinner. Forslaget ble imidlertid avvist.